Depués lleguen órdenes de Santiago pa que los manifestantes abandonaren la ciudá y regresaren a les salitreres. Los manifestantes refugaron la propuesta, porque camentaben que si regresaben a los sos llabores, les sos reivindicaciones seríen inoraes. El 21 d'avientu, el xeneral Roberto Silva Renard, máxima autoridá militar de Tarapacá, actuó sobre la escuela Santa María con soldaos del reximientu O’Higgins y el sofitu de es ametralladores del cruceru Esmeralda.